જોકે પ૦ મીટર સુધી દોડ્યા બાદ લુંટારો પાછળથી આવેલા એક બાઇક પર બેસી ફરાર થઇ જતાં આંગડીયા કર્મી હાથ ઘસતા રહી ગયા હતા. આખરે તેમણે આ મામલે ખેરાલુ પોલીસ મથકે જાણ કરતાં પોલીસ કાફલો ઘટના સ્થળે દોડી આવ્યો હતો. જ્યાં હાટડીયા બસસ્ટોપની આસપાસના દુકાનદારો વગેરેની પુછપરશ કરી લુંટનો ગુનો નોંધી મહેસાણા એલ.સી.બી.ની મદદ વડે નાકાબંધી કરી આંગડીયાની રકમ લુંટી બાઇક પર ફરાર થઇ ગયેલા બંને લુટારાઓને ઝબ્બે કરવા સઘન પ્રયાસ આદર્યા હતા. જ્યારે ભર બપોરે બનેલી ઘટનાને લઇને શહેરમાં ચકચાર પ્રસરી ગઇ હતી. જોકે પોલીસે લુંટનો ભેદ ઉકેલવા ખેરાલુ પોલીસ ચોંપડે નોંધાયેલા રીઢા આરોપીઓને પકડી લાવી સઘન તપાસ શરૂ કરી છે.